Παλάτσο Παρίσιο (Βαλέτα)

Το Παλάτσο Παρίσιο, γνωστό και ως Κάζα Παρίσιο, είναι ένα παλάτι στη Βαλέτα, πρωτεύουσα της Μάλτας. Χτίστηκε τη δεκαετία του 1740 από τον Ντομένικο Σκεμπέρας και αργότερα πέρασε στα χέρια των οικογενειών Μουσκάτι και Παρίσιο Μουσκάτι. Το παλάτι αποτέλεσε την κατοικία του Ναπολέοντα για έξι ημέρες, τον Ιούνιο του 1798, κατά τις πρώτες ημέρες της γαλλικής κατοχής της Μάλτας. Μετέπειτα μεταβιβάστηκε στην οικογένεια ντε Πίρο, ώσπου τελικώς να αγοραστεί από την κυβέρνηση της Μάλτας. Από το 1886 ως το 1973 χρησιμοποιούνταν ως Ταχυδρομική Υπηρεσία, στη συνέχεια στέγασε το Υπουργείο Γεωργίας και, σήμερα, αποτελεί την εγκατάσταση του Υπουργείου Εξωτερικών.http://foreignaffairs.gov.mt/en/Pages/Palazzo-Parisio.aspx

Αρχιτεκτονική
Το Παλάτσο Παρίσιο σχεδιάστηκε από τον αρχιτέκτονα Περούτσι και περιέχει στοιχεία τόσο από νεοκλασική όσο και από μπαρόκ αρχιτεκτονική.

Το παλάτι αποτελείται από τρία οικοδομικά τετράγωνα, τα οποία περιβάλλουν μια κεντρική αυλή. Η πρόσοψη διαθέτει μια περίτεχνη πόρτα την οποία υποστηρίζουν δύο κίονες, πάνω από τους οποίους βρίσκεται ένα ξύλινο παραδοσιακό μπαλκόνι. Υπάρχουν ακόμη τρία παράθυρα σε κάθε πλευρά της πόρτας (στα αριστερά και δεξιά της).

Τέχνη
Η οροφή και οι τοίχοι του παλατιού έχουν μια σειρά από τοιχογραφίες, ζωγραφισμένες από τον Μαλτέζο καλλιτέχνη Αντονάτσι Γκρεχ. Μερικές από αυτές καταστράφηκαν όταν το παλάτι βομβαρδίστηκε κατά το Δεύτερο Παγκόσμιο Πόλεμο, με σημαντικές να παραμένουν σε καλή κατάσταση. Στο παλάτι υπάρχουν διάφοροι πίνακες ζωγραφικής, όπως εκείνοι του Ιταλού καλλιτέχνη Ματία Πρέτι (1613-1699), οι οποίοι είναι παλαιότεροι ακόμη και από το ίδιο το παλάτι.

 Παραπομπές 

 Εξωτερικοί σύνδεσμοι 


Κατηγορία:Παλάτια στη Βαλέτα
Κατηγορία:Παλάτια και κατοικίες του Ναπολέοντα